Orchestra simfonică "Remus Georgescu" și Corul "Ion Românu" ale Filarmonicii Banatul Timișoara vor interpreta lucrări ale unuia dintre cei mai celebri compozitori din perioada de început a romantismului – F. MENDELSSOHN.
Maestrul FAYÇAL KAROUI a ales pentru vineri, 1 martie 2024, Mare liniștită și călătorie fericită, op. 27 și Simfonia nr. 2 în si bemol major, op. 52 – Lobgesang (Cântec de slavă).
Cea din urmă lucrare a fost compusă de Mendelssohn în 1840, la celebrarea a 400 de ani de când Johannes Gutenberg a inventat la Leipzig un sistem inovator de tipărire în masă a cărților.
Prima dintre ele a fost Biblia. Este și motivul pentru care cantata simfonică are versuri inspirate din Cartea Sfântă. Lucrarea a fost comandată de mai marii urbei cu ocazia acestei sărbători, și compusă de Mendelssohn odată cu mai puțin cunoscuta "Gutenberg Cantata".
Cantata simfonică Lobgesang, o lucrare complexă și de o frumusețe aparte, veți avea ocazia să o audiați la Sala Capitol, în cadrul concertului ce va avea loc de la ora 19:00.
Soliști: MIHAELA MARCU – soprană
MARIA VIRGINIA ONIȚA – soprană
MARIUS BUDOIU – tenor.